text: ВКУСОТИИ: ПАТЛАДЖАН " ИЗНЕНАДА "
  = ПАТЛАДЖАН " ИЗНЕНАДА " =
  Не обичам патладжан, но съпругът ми го обожава. Така от село бяха попаднали няколко такива в къщи и стояха сигурно седмица, докато един ден реших, че трябва да ги направя нещо. И така изненадах любимия с така приготвени, изглеждащи много добре, а и разбирайки по - късно и много вкусни патладжани - изненада.
  Продуктите, които добавих към тях са неща, които има във всеки хладилник.
  около 200 - 250 гр. сирене
  Патладжаните се измиват и всеки един от тях се разрязва с остър нож по дължина на парчета с дебелина около 1 см, като разрезът е към дръжката, но не до края ( от снимките добре се вижда как ).
  Посоляват се разрезите и патладжаните се оставят около половин час, за да си пуснат горчивото. След това леко се измиват и се подреждат в тава, която е застлана с хартия за печене.
  Във всеки от разрезите се слага плочка сирене и резен домат. Тук е момента да вмъкна, че може да се постави и някакво пушено филе например, ако не искате ястието да е съвсем постно. Също така може колбас, бекон или каквото ви се намира в хладилника.
  След като разрезите са напълнени, се посолява с червен пипер и се поръсва с чубрица по възможност във всеки разрез. Отгоре така приготвените патладжани се поливат леко с олио и тавата се покрива с фолио. Пекат се на 200 градуса около 70 минути. Малко преди да са готови, се маха фолиото и всеки патладжан се поръсва обилно с настърган кашкавал. Допича се, колкото да се разтопи кашкавалът.